Puchdemon yana Kataloniyani boshqarishi mumkin

Kataloniya hukumatining sobiq raisi Karles Puchdemon lavozimiga qaytishi mumkin. Bu haqda “Vesti.ru” xabar bermoqda.

“Birgalikda Kataloniya uchun” va “So‘l respublikachilar” yetakchilari shu xususda kelishib oldi. Yopiq eshik ortidagi muzokaralar 9-yanvar kuni Kataloniyada bo‘lib o‘tdi.
Shunday bo‘lgan taqdirda, Puchdemon Kataloniyaga qasamyod keltirish marosimiga kelolmaydi: Madrid uni hibsga olish uchun order bergan. Biroq u videoko‘prik tartibida buni amalga oshirishi yoki nutqini ishonchli vakili o‘qib berishi mumkin.